বিশ্বের সর্বোচ্চ ভবন বুর্জ আল-খলিফা দুবাইতেই অবস্থিত। আবার বিশ্বের সর্বোচ্চ হোটেল জেডব্লিউ ম্যারিয়ন মারকুইসও দুবাইতে। তবে এখন সেই তালিকায় দ্বিতীয় অবস্থানে নামতে হচ্ছে মারকুইসকে। কারণ জিভোরা নামের সুউচ্চ হোটেলটিই এখন থেকে বিশ্বের সর্বোচ্চ হোটেল। অবশ্য ৩৫৫ মিটার উচ্চতার মারকুইস থেকে এর উচ্চতা মাত্র এক মিটার বেশি অর্থাৎ ৩৫৬ মিটার। ৭৫ তলাবিশিষ্ট হোটেলটি লন্ডনের বিগ বেনের চেয়ে তিন গুণ এবং প্যারিসের আইফেল টাওয়ারের চেয়ে ৫৬ মিটার বেশি উঁচু।